title: Sklep Sveta 2014/485/SZVP z dne 22. julija 2014 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               23.7.2014

               SL

               Uradni list Evropske unije

               L 217/39

         SKLEP SVETA 2014/485/SZVP
   z dne 22. julija 2014
   o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 16. julija 2012 sprejel Sklep 2012/389/SZVP (1). Navedeni sklep preneha veljati 15. julija 2014.

               (2)

               Politični in varnostni odbor (PVO) je 18. marca 2014 priporočil, v skladu s priporočili iz strateškega pregleda, da se misija podaljša do 12. decembra 2016.

               (3)

               Misija EUCAP NESTOR bo delovala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji (PEU) –

         SPREJEL NASLEDNJI SKLEP:
   Člen 1
   Sklep 2012/389/SZVP se spremeni:

               1.

               člen 2 se nadomesti z naslednjim besedilom:
               „Člen 2
               Naloge misije
               Misija EUCAP NESTOR bo pomagala državam na območju Afriškega roga in zahodnega Indijskega oceana pri krepitvi njihove zmogljivosti na področju pomorske varnosti, da bi jim omogočili učinkovitejše zatiranje piratstva. EUCAP NESTOR bo usmerjena predvsem na Somalijo, poleg tega pa tudi na Džibuti, Sejšele in Tanzanijo.“;

               2.

               člen 3 se nadomesti z naslednjim besedilom:
               „Člen 3
               Cilji in naloge
               1.   Da bi izpolnila naloge misije iz člena 2, EUCAP NESTOR:

                           (a)

                           pomaga pri krepitvi zmogljivosti držav, navedenih v členu 2, da bodo lahko izvajale učinkovito pomorsko upravljanje na obali, v kopenskih vodah, teritorialnih morjih in izključnih ekonomskih conah;

                           (b)

                           podpira te države, da bodo prevzele odgovornost za zatiranje piratstva v skladu s pravom in standardi na področju človekovih pravic;

                           (c)

                           prispeva h krepitvi regionalnega sodelovanja in boljšemu usklajevanju na področju pomorske varnosti;

                           (d)

                           usmerjeno in na poseben način prispeva k aktualnim mednarodnim prizadevanjem.

                     2.   Za dosego ciljev deluje EUCAP NESTOR v skladu s smernicami in nalogami iz dokumentov o operativnem načrtovanju, ki jih odobri Svet.
               3.   EUCAP NESTOR ne opravlja nobene izvršilne funkcije.“;

               3.

               člen 4 se spremeni:

                           (a)

                           odstavek 2 se nadomesti z naslednjim:
                           „2.   Struktura EUCAP NESTOR je v skladu z dokumenti o načrtovanju misije.“;

                           (b)

                           odstavek 3 se črta;

               4.

               člen 6 se spremeni:

                           (a)

                           vstavi se naslednji odstavek:
                           „1a.   Vodja misije predstavlja EUCAP NESTOR na območju delovanja. Vodja misije lahko članom osebja misije zaupa naloge upravljanja na področju kadrovskih in finančnih zadev, za katere je v celoti odgovoren vodja misije.“;

                           (b)

                           odstavek 4 se črta;

                           (c)

                           odstavek 8 se črta;

               5.

               v členu 7 se odstavek 4 nadomesti z naslednjim:
               „4.   Pogoji zaposlitve ter pravice in obveznosti mednarodnega in lokalnega osebja se določijo v pogodbah med EUCAP NESTOR in zadevnimi člani osebja.“;

               6.

               v členu 11 se odstavek 5 nadomesti z naslednjim:
               „5.   Vodja misije je odgovoren za varovanje tajnih podatkov EU v skladu s Sklepom Sveta 2013/488/EU (2).

                  (2)  Sklep Sveta z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).“;"

               7.

               vstavi se naslednji člen:
               „Člen 12a
               Pravna ureditev
               EUCAP NESTOR lahko naroča storitve ali blago, sklepa pogodbe in upravne dogovore, zaposluje osebje, vodi bančne račune, pridobiva sredstva in razpolaga z njimi ter poravnava obveznosti in je lahko stranka v sodnem postopku, kot je potrebno za izvajanje tega sklepa.“;

               8.

               člen 13 se nadomesti z naslednjim besedilom:
               „Člen 13
               Finančna ureditev
               1.   Referenčni finančni znesek za kritje odhodkov, povezanih z EUCAP NESTOR, za obdobje od 16. julija 2012 do 15. novembra 2013 znaša 22 880 000 EUR.
               Referenčni finančni znesek za kritje odhodkov, povezanih z EUCAP NESTOR, za obdobje od 16. novembra 2013 do 15. oktobra 2014 znaša 11 950 000 EUR.
               2.   Vsi odhodki se upravljajo v skladu s pravili in postopki, ki se uporabljajo za splošni proračun Unije. Državljani tretjih držav in državljani države gostiteljice se lahko prijavljajo na javne razpise za sklenitev pogodb. Z odobritvijo Komisije lahko EUCAP NESTOR z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUCAP NESTOR.
               3.   EUCAP NESTOR je odgovorna za izvajanje svojega proračuna. V ta namen EUCAP NESTOR podpiše sporazum s Komisijo.
               4.   Brez poseganja v veljavne določbe o statusu EUCAP NESTOR in njenega osebja, je EUCAP NESTOR odgovorna za vse terjatve in obveznosti, ki nastanejo pri opravljanju mandata od 16. julija 2014, z izjemo vseh terjatev, ki se nanašajo na hujše kršitve vodje misije, za katere je ta odgovoren.
               5.   Pri izvajanju finančne ureditve se ne posega v strukturo poveljevanja, kot je določena v členih 4, 5 in 6, in operativne potrebe EUCAP NESTOR, vključno z združljivostjo opreme in interoperabilnostjo njenih enot.
               6.   Odhodki so upravičeni od 16. julija 2012.“;

               9.

               vstavi se naslednji člen:
               „Člen 13a
               Projektna enota
               1.   EUCAP NESTOR razpolaga s projektno enoto za opredeljevanje in izvajanje projektov. EUCAP NESTOR po potrebi poskrbi za lažji potek projektov, ki jih pod lastno odgovornostjo na področjih, povezanih z EUCAP NESTOR, in v podporo njenemu cilju izvajajo države članice in tretje države, in svetuje v zvezi z njimi.
               2.   EUCAP NESTOR lahko zaprosi za finančne prispevke držav članic ali tretjih držav za izvedbo projektov, ki dosledno dopolnjujejo druge ukrepe EUCAP NESTOR, in sicer če je projekt:

                           (a)

                           predviden v finančnem izkazu tega sklepa ali

                           (b)

                           vključen v mandat misije s spremembo finančnega izkaza na zahtevo vodje misije.

                     V takšnem primeru EUCAP NESTOR sklene dogovor s temi državami, v katerem so urejeni zlasti posebni postopki za obravnavo pritožb tretjih oseb v zvezi s škodo, nastalo zaradi dejanj ali opustitev dejanj EUCAP NESTOR pri uporabi sredstev, ki jih zagotovijo te države. Prispevajoče države se zaradi dejanj ali opustitev dejanj EUCAP NESTOR pri uporabi njihovih sredstev v nobenem primeru ne morejo sklicevati na odgovornost Unije ali VP.
               3.   PVO se dogovori o sprejetju finančnih prispevkov tretjih držav za projektno enoto.“;

               10.

               v členu 15 se „Sklep 2011/292/EU“ nadomesti s „Sklep 2013/488/EU“;

               11.

               v členu 16 se drugi odstavek nadomesti z naslednjim:
               „Uporablja se do 12. decembra 2016.“

         Člen 2
   Začetek veljavnosti
   Ta sklep začne veljati na dan sprejetja.
   Uporablja se od 16. julija 2014.

      V Bruslju, 22. julija 2014

            Za Svet

            Predsednica

         C. ASHTON

      (1)  UL L 187, 17.7.2012, str. 40.


title: Sklep Komisije z dne 25. februarja 1999 o postopkih, s katerimi se uradnikom in zaposlenim Evropske Komisije lahko dovoli dostop do tajnih podatkov Komisije (notificiran pod dokumentarno številko K(1999) 423)

text:
Pomembno pravno obvestilo

|

31999D0218

Uradni list L 080 , 25/03/1999 str. 0022 - 0024

		Sklep Komisijez dne 25. februarja 1999o postopkih, s katerimi se uradnikom in zaposlenim Evropske Komisije lahko dovoli dostop do tajnih podatkov Komisije(notificiran pod dokumentarno številko K(1999) 423)(1999/218/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti in zlasti člena 162(2) Pogodbe,ker je Pogodba o Evropski uniji uvedla skupno zunanjo in varnostno politiko, ki zajema vsa vprašanja glede varnosti Evropske unije, vključno z morebitnim oblikovanjem skupne obrambne politike, ki bi sčasoma lahko privedla do skupne obrambe;ker je Zahodnoevropska unija (ZEU) po členu J.4 navedene pogodbe sestavni del razvoja Evropske unije, ki od ZEU zahteva, da pripravi in izvaja odločitve in ukrepe Unije, ki se nanašajo na obrambo;ker se lahko skupna varnostna politika Unije po začetku veljavnosti Amsterdamske pogodbe nadalje razvija; ker bo Evropska unija na podlagi Protokola št. 1 o novem členu 17 Pogodbe o Evropski uniji sprejela nadaljnje ukrepe za okrepitev sodelovanja med Evropsko unijo in ZEU;ker je Komisija na podlagi člena J.9 Pogodbe o Evropski uniji v celoti vključena v delo na področju skupne zunanje in varnostne politike; ker Komisija v okviru svoje tovrstne dejavnosti prejema in oblikuje dokumente, ki vsebujejo podatke občutljivega značaja, katerih razkritje bi lahko ogrozilo interese Evropske unije, Skupnosti in njenih držav članic ter mednarodnih organizacij, kot sta ZEU in NATO;ker je Komisija s Sklepom C(94)3282 z dne 30. novembra 1994 sprejela sklep o varnostnih ukrepih glede tajnih podatkov, ki nastajajo ali se posredujejo v zvezi z dejavnostmi Evropske unije;ker na podlagi člena 6(3) navedenega sklepa podatke, prejete od ZEU ali NATO, urejajo posebni predpisi;ker morajo varnostni predpisi zajemati ne samo fizično zaščito tajnih podatkov Komisije, ampak tudi postopke, s katerimi se uradnikom in drugim uslužbencem Komisije lahko dovoli dostop do takih podatkov;ker bi bilo treba postopek za izdajo dovoljenja uradnikom in drugim uslužbencem Komisije, ki morajo zaradi opravljanja funkcij in delovnih dolžnosti imeti dostop do takih podatkov, prilagoditi in tak dostop omejiti samo na pooblaščene osebe;ker se dovoljenje za dostop do tajnih podatkov lahko izda šele po tem, ko pristojni državni organi držav članic opravijo varnostno preverjanje;ker ta sklep ne posega v predpise, ki urejajo dostop javnosti do informacij Komisije na področjih, ki jih zajemajo pogodbe o ustanovitvi Evropskih skupnosti, določenih v Sklepu Komisije 94/90/ESPJ, ES, Euratom [1];ker ta sklep ne posega v posebne varnostne ukrepe, ki so določeni v Uredbi Sveta (Euratom) št. 3 z dne 31. julija 1958 o izvajanju člena 24 Pogodbe o ustanovitvi Evropske skupnosti za atomsko energijo [2];ker morajo države članice na podlagi člena 5 Pogodbe ES omogočiti institucijam izpolnitev nalog, za katere so zadolžene na podlagi pogodb; ker je zato dolžnost organov držav članic, da tesno sodelujejo s Komisijo z namenom ohranitve visokega standarda varovanja in s tem ciljem izvajajo varnostna preverjanja tako, kot je določeno v tem sklepu,SKLENILA:Člen 11. V skladu s Sklepom Komisije C(94)3282 z dne 30. novembra 1994 in posebej iz razloga popolne vključenosti Komisije v delo oblikovanja in izvajanja skupne varnostne politike Unije so edine osebe, ki imajo dovoljenje za dostop do tajnih podatkov Komisije, uradniki in drugi uslužbenci Komisije ali katera koli oseba, ki dela na Komisiji, ki mora zaradi opravljanja funkcij in delovnih dolžnosti poznati ali uporabljati take podatke.2. Da bi imele dostop do podatkov, določenih kot "strogo tajni", "tajni" in "zaupni", morajo imeti osebe iz odstavka 1 dovoljenje v skladu s členom 2.3. Dovoljenje se izda samo osebam, ki so opravile varnostno preverjanje s strani pristojnih državnih organov držav članic v skladu s postopkom, določenim v členu 3.Člen 21. Komisija izda dovoljenje iz člena 1 po pridobitvi mnenja pristojnih državnih organov držav članic na podlagi opravljenega varnostnega preverjanja, ki se izvede v skladu s členoma 3 in 4.2. Dovoljenje, ki velja za dobo petih let, ne sme preseči obdobja trajanja nalog, na podlagi katerih je bilo izdano. Komisija lahko dovoljenje podaljša po postopku iz odstavka 1.Komisija lahko dovoljenje kadar koli prekliče. Vsaka odločitev o preklicu dovoljenja se sporoči zadevni osebi, ki lahko zahteva zaslišanje pred direktorjem Varnostne službe Komisije, ter pristojnemu državnemu organu.3. Če tako zahtevajo delovne dolžnosti, lahko Komisija medtem, ko čaka na rezultat varnostnega preverjanja iz člena 3, izjemoma in po uradnem obvestilu pristojnih državnih organov pod pogojem, da od njih v roku enega meseca ni dobila odgovora, izda začasno dovoljenje za obdobje, ki ne sme presegati treh mesecev.Člen 31. Cilj varnostnega preverjanja je ugotoviti, da ni zadržkov, ki bi osebi preprečevali dostop do tajnih podatkov Komisije.2. S pomočjo zadevne osebe in na zahtevo Komisije varnostno preverjanje opravijo pristojni državni organi države članice, katere državljan je oseba, ki naj bi ji bilo izdano dovoljenje. Če zadevna oseba biva na ozemlju druge države članice, zadevni državni organi lahko zagotovijo sodelovanje organov države, kjer ima oseba bivališče.3. Kot del postopka preverjanja mora zadevna oseba izpolniti vprašalnik za varnostno preverjanje.4. Komisija v svoji zahtevi opredeli vrsto in stopnjo tajnih podatkov, do katerih bo zadevna oseba imela dostop, tako da lahko pristojni državni organi opravijo postopek preverjanja in podajo svoje mnenje glede primernega obsega dovoljenja.5. Za celoten proces varnostnega preverjanja in rezultate preverjanja veljajo ustrezni predpisi in pravila zadevne države članice, vključno s tistimi, ki se nanašajo na pravico do ugovora.Člen 41. Kadar pristojni državni organi držav članic izrazijo pozitivno mnenje, lahko Komisija zadevni osebi izda dovoljenje v skladu s členom 2.2. Kadar pristojni državni organi izdajo negativno mnenje, o tem obvestijo zadevno osebo, ki lahko zahteva zaslišanje pred direktorjem Varnostne službe Komisije. Če slednji meni, da je to potrebno, lahko zaprosi pristojne državne organe za kakršna koli dodatna pojasnila. V primeru potrditve negativnega mnenja se dovoljenje ne izda.Člen 5Vsaka oseba, ki ji je bilo izdano dovoljenje v smislu člena 2, prejme ob izdaji dovoljenja in nadalje v rednih časovnih presledkih vsa potrebna navodila v zvezi z varovanjem tajnih podatkov in postopki za zagotavljanje takega varovanja. Takšna oseba podpiše izjavo, s katero potrjuje, da je prejela navodila, in se zaveže, da jih bo spoštovala.Člen 6Člen 1(2) in členi 10 do 13 Sklepa C(94)3282 z dne 30. novembra 1994 o varnostnih ukrepih, ki se uporabljajo za tajne podatke, nastale ali posredovane v zvezi z dejavnostmi Evropske unije, se razveljavijo. Dovoljenja, izdana na podlagi tega sklepa, ostajajo veljavna za obdobje, za katero so bila izdana, vendar največ za obdobje petih let od dne, ko so bila izdana, v kolikor niso bila predčasno preklicana v skladu s členom 2(2).Člen 7Ta sklep začne veljati na dan sprejema.V Bruslju, 25. februarja 1999Za KomisijoJacques SanterPredsednik[1] UL L 46, 18.2.1994, str. 58.[2] UL 17, 6.10.1958, str. 406/58.--------------------------------------------------


title: Sklep Evropskega nadzornika za varstvo podatkov z dne 3. decembra 2015 o ustanovitvi zunanje svetovalne skupine za etične razsežnosti varstva podatkov (svetovalna skupina za etiko)

text:
               28.1.2016

               SL

               Uradni list Evropske unije

               C 33/1

         SKLEP EVROPSKEGA NADZORNIKA ZA VARSTVO PODATKOV
   z dne 3. decembra 2015
   o ustanovitvi zunanje svetovalne skupine za etične razsežnosti varstva podatkov (svetovalna skupina za etiko)
   (2016/C 33/01)
   EVROPSKI NADZORNIK ZA VARSTVO PODATKOV JE –
   ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (1) ter zlasti členov 41(2) in 46(e) Uredbe,
   ob upoštevanju naslednjega:

               (1)

               člena 7 in 8 Listine Evropske unije o temeljnih pravicah in člen 16 Pogodbe o delovanju Evropske unije zagotavljajo spoštovanje zasebnega in družinskega življenja ter varstvo osebnih podatkov.

               (2)

               Člen 41(2), drugi stavek, Uredbe (ES) št. 45/2001 določa, da je Evropski nadzornik za varstvo podatkov odgovoren za svetovanje institucijam in organom EU ter posameznikom, na katere se osebni podatki nanašajo, o vseh zadevah v zvezi z obdelavo osebnih podatkov.

               (3)

               Člen 46(e) Uredbe (ES) št. 45/2001, kot je natančneje razloženo v členu 38(1) Poslovnika Evropskega nadzornika za varstvo podatkov z dne 17. decembra 2012 (2), določa dolžnost Evropskega nadzornika za varstvo podatkov, da spremlja razvoj informacijskih in komunikacijskih tehnologij in opredeli nastajajoče trende, ki bi lahko vplivali na varstvo osebnih podatkov.

               (4)

               Tehnološki napredek, na primer računalniška obdelava masovnih podatkov in strojno učenje, omogoča zbiranje in uporabo osebnih podatkov na čedalje bolj nepregledne in zapletene načine ter tako predstavlja precejšnjo grožnjo zasebnosti in človeškemu dostojanstvu.

               (5)

               Evropski nadzornik za varstvo podatkov si prizadeva za spodbujanje odprte in poučne razprave o digitalni etičnosti, kar bo EU omogočilo izkoristiti tehnološke prednosti za družbo in gospodarstvo, ob sočasni krepitvi pravic in svoboščin posameznikov, zlasti njihovih pravic do zasebnosti in varstva osebnih podatkov.

               (6)

               V mnenju Evropskega nadzornika za varstvo podatkov z dne 11. septembra 2015 z naslovom – Novi digitalni etiki naproti: podatki, dostojanstvo in tehnologija – je napovedana ustanovitev svetovalne skupine za etiko –

         SPREJEL NASLEDNJI SKLEP:
   Člen 1
   Vsebina
   1.   Ustanovi se zunanja svetovalna skupina za etične razsežnosti varstva podatkov (svetovalna skupina za etiko, v nadaljevanju: svetovalna skupina).
   2.   Člane svetovalne skupine se imenuje za obdobje od 1. februarja 2016 do 31. januarja 2018.
   Člen 2
   Naloge
   1.   Svetovalna skupina:

               (a)

               analizira etične razsežnosti varstva podatkov;

               (b)

               Evropskemu nadzorniku za varstvo podatkov na zahtevo predloži priporočila;

               (c)

               predloži raziskovalna priporočila, ki spodbujajo interdisciplinarno sodelovanje;

               (d)

               pripravi vsaj dve javni poročili;

               (e)

               v svoje delo vključi druge strokovnjake, in sicer za stalno ali priložnostno, kot je potrebno, zlasti takrat, kadar ti drugi strokovnjaki lahko prispevajo dodatno znanje in izkušnje, ki jih svetovalna skupina nima, vključno z izkušnjami na področju medicine, zdravja, financ, energetike, političnega vodenja, policije ali varnosti;

               (f)

               predstavi domneve kritični javnosti in ugotavlja rezultat premislekov svetovalne skupine v razmerju do izkušenj drugih strokovnjakov.

         2.   Pripravljeni dokumenti svetovalne skupine temeljijo na zanesljivih in stabilnih temeljih znanja, empiričnih dokazih in skrbnem pregledu.
   3.   Evropski nadzornik za varstvo podatkov rezultate dela svetovalne skupine predstavi širši javnosti v okviru delavnic ali konferenc.
   Člen 3
   Posvetovanje
   Evropski nadzornik za varstvo podatkov se lahko posvetuje s svetovalno skupino glede katere koli zadeve v zvezi z etičnimi razsežnostmi varstva podatkov.
   Člen 4
   Članstvo – imenovanje
   1.   Svetovalno skupino sestavlja največ šest uglednih osebnosti, ki so preverjeno usposobljeni za analize in raziskave na področjih, pomembnih za etične razsežnosti varstva podatkov.
   2.   Člani so imenovani za delovanje v svojem imenu.
   3.   Člani delujejo popolnoma neodvisno in niso v kakršnem koli dejanskem ali morebitnem navzkrižju interesov na podlagi povezav z javnimi ali zasebnimi organizacijami s političnimi ali gospodarskimi interesi v dejavnostih ali sklepnih ugotovitvah svetovalne skupine.
   4.   Od posameznikov se lahko kot pogoj za imenovanje zahteva, da prijavijo morebitne pretekle ali sedanje povezave z organizacijami, omenjenimi v tretjem odstavku, kadar je to potrebno za preprečevanje navzkrižij interesov.
   Člen 5
   Način delovanja
   1.   Svetovalna skupina med svojimi člani izbere predsednika.
   2.   Svetovalna skupina se lahko srečuje osebno in v okviru videokonferenc ali drugih ustreznih komunikacijskih tehnologij.
   3.   Evropski nadzornik za varstvo podatkov lahko v soglasju s svetovalno skupino povabi kvalificirane zunanje strokovnjake, da stalno ali priložnostno sodelujejo pri delu svetovalne skupine.
   4.   Predsednik lahko občasno povabi tudi opazovalce, da se udeležijo dejavnosti skupine.
   5.   Člani skupine ter povabljeni strokovnjaki in opazovalci spoštujejo obveznosti varovanja poslovne skrivnosti, določene v členu 45 Uredbe (ES) št. 45/2001. Predsednik redno obvešča Evropskega nadzornika za varstvo podatkov o delu skupine.
   Člen 6
   Obveznosti Evropskega nadzornika za varstvo podatkov
   1.   Člane svetovalne skupine imenuje Evropski nadzornik za varstvo podatkov, in sicer po objavljenem razpisu za prijavo interesa in na podlagi svetovalnega mnenja predizbirne komisije.
   2.   Storitve sekretariata zagotovi svetovalni skupini Evropski nadzornik za varstvo podatkov. Za sekretarja skupine se imenuje uradnika pri Evropskem nadzorniku za varstvo podatkov.
   3.   Evropski nadzornik za varstvo podatkov opredeli pristojnosti in sprejme poslovnik svetovalne skupine.
   4.   Evropski nadzornik za varstvo podatkov na enem razdelku na spletišču omogoči dostop do vseh ustreznih informacij o dejavnostih svetovalne skupine.
   Člen 7
   Stroški sestankov
   1.   Člani svetovalne skupine za svoje storitve niso plačani.
   2.   Potne stroške in stroške bivanja, ki udeležencem nastanejo pri opravljanju dejavnosti skupine, jim povrne Evropski nadzornik za varstvo podatkov.
   3.   Pod enakimi pogoji se povrnejo stroški povabljenim strokovnjakom in opazovalcem, a le, če sekretar svetovalne skupine potrdi, da je za njihovo sodelovanje na voljo dovolj sredstev.
   Člen 8
   Dostop javnosti do dokumentov in obdelava osebnih podatkov
   1.   Javnost ima dostop do dokumentov, ki jih pripravi svetovalna skupina, v skladu z načeli, določenimi v Uredbi Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (3).
   2.   Evropski nadzornik za varstvo podatkov osebne podatke zbira, obdeluje in objavlja v skladu z Uredbo (ES) št. 45/2001.
   Člen 9
   Začetek veljavnosti
   Ta sklep začne veljati dan po njegovem podpisu in se objavi v Uradnem listu Evropske unije.

      V Bruslju, 3. decembra 2015

         Giovanni BUTTARELLI

            Evropski nadzornik za varstvo podatkov

      (1)  UL L 8, 12.1.2001, str. 1.

      (2)  UL L 273, 15.10.2013, str. 41.

      (3)  UL L 145, 31.5.2001, str. 43.


title: 2011/609/EU: Sklep Evropskega parlamenta z dne 10. maja 2011 o zaključku poslovnih knjig Evropskega skupnega podjetja za ITER in razvoj fuzijske energije za proračunsko leto 2009

text:
               27.9.2011

               SL

               Uradni list Evropske unije

               L 250/241

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropskega skupnega podjetja za ITER in razvoj fuzijske energije za proračunsko leto 2009
   (2011/609/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega skupnega podjetja za ITER in razvoj fuzijske energije za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto, ki se je končalo 31. decembra 2009, skupaj z odgovori Skupnega podjetja (1),

               —

               ob upoštevanju priporočila Sveta z dne 15. februarja 2011 (05894/2011 – C7-0051/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (3), in zlasti člena 5 Odločbe,

               —

               ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0131/2011),

               1.

               odobri zaključek poslovnih knjig Evropskega skupnega podjetja za ITER in razvoj fuzijske energije za proračunsko leto 2009;

               2.

               naroči svojemu predsedniku, naj ta sklep posreduje direktorju Evropskega skupnega podjetja za ITER in razvoj fuzijske energije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 342, 16.12.2010, str. 22.

      (2)  UL L 248, 16.9.2002, str. 1.

      (3)  UL L 90, 30.3.2007, str. 58.

      (4)  UL L 357, 31.12.2002, str. 72.


title: Sklep Sveta 2003/543/SZVP z dne 21. julija 2003 o izvajanju Skupnega ukrepa 2002/543/SZVP o prispevku Evropske unije k boju proti destabilizirajočemu kopičenju in razširjanju orožja malega kalibra in lahkega orožja v Latinski Ameriki in na Karibskem otočju

text:
Pomembno pravno obvestilo

|

32003D0543

Uradni list L 185 , 24/07/2003 str. 0059 - 0060

		Sklep Sveta 2003/543/SZVPz dne 21. julija 2003o izvajanju Skupnega ukrepa 2002/543/SZVP o prispevku Evropske unije k boju proti destabilizirajočemu kopičenju in razširjanju orožja malega kalibra in lahkega orožja v Latinski Ameriki in na Karibskem otočjuSVET EVROPSKE UNIJE JE –ob upoštevanju Skupnega ukrepa 2002/589/SZVP z 12. julija 2002 o prispevku Evropske unije k boju proti destabilizirajočemu kopičenju in razširjanju orožja malega kalibra in lahkega strelnega orožja [1], in predvsem člena 6 tega skupnega ukrepa, v zvezi z drugo alineo člena 23(2) Pogodbe o Evropski uniji,ob upoštevanju naslednjega:(1) Evropska unija se je s Sklepom Sveta 2001/200/SZVP [2] odločila prispevati k boju proti nenadzorovanemu kopičenju in razširjanju orožja malega kalibra in lahkega strelnega orožja, ki je ogrozilo mir in varnost ter omejilo možnosti trajnostnega razvoja, med drugim v Latinski Ameriki in na Karibskem otočju. Prispevek Evropske unije v sklopu omenjenega sklepa Centru Združenih narodov za mir, razorožitev in razvoj v Latinski Ameriki in na Karibskem otočju (UN-LiREC) s sedežem v Limi, ki deluje v imenu Službe Združenih narodov za razorožitev (DDA), je uspešno zagotovila pripravljalne dejavnosti in začetno izvajanje nekaterih elementov v zvezi z nenadzorovanim kopičenjem in razširjanjem orožja malega kalibra in lahkega orožja v tej regiji. UN-LiREC in DDA sta z namenom, da se te aktivnosti nadaljujejo, zaprosila Evropsko unijo za dodatno pomoč.(2) Evropska unija pri uresničevanju ciljev iz člena 1 Skupnih ukrepov 2002/589/SZVP predvideva ukrepe znotraj pomembnih mednarodnih ustanov, v regionalnem smislu pa pomoč preko mednarodnih organizacij, programov in agencij in regionalnih dogovorov.(3) UN-LiREC v vlogi Regionalnega centra za posredovanje glede strelnega orožja, streliva in razstreliv, ki deluje v imenu DDA, zasleduje skupni cilj pomoči državam te regije pri izvajanju regionalnih sporazumov in uredb in pri oblikovanju koordiniranega pristopa za preprečevanje prekupčevanja s strelnim orožjem, in izboljša možnosti in zmogljivosti te regije s številnimi posebnimi projekti.(4) Med različne cilje projektov UN-LiREC spadajo usposabljanje izvajalcev izobraževanja na višjih policijskih šolah, razvoj opreme za boljši pregled nad trgovino s strelnim orožjem, preprečevanje in boj proti nedovoljenemu prekupčevanju s strelnim orožjem v Latinski Ameriki in na Karibskem otočju, pospeševanje uničenja odvečnega orožja in boljše upravljanje zalog slednjega ter podpora parlamentarcem pri izboljšanju zakonodaje v zvezi s strelnim orožjem, strelivom in razstrelivi.(5) UN-LiREC in Organizacija ameriških držav bosta v sodelovanju z drugimi ustanovami izvajala aktivnosti v sklopu teh projektov.(6) Komisija je privolila v izvajanje tega sklepa.(7) Zato namerava Evropska unija še naprej financirati aktivnosti UN-LiREC v skladu z naslovom II Skupnega ukrepa 2002/589/SZVP.(8) Komisija bo zagotovila primerno vidnost prispevkov Evropske unije za te projekte, tudi s pomočjo ustreznih ukrepov, ki jih je sprejel UN-LiREC –SKLENIL:Člen 11. Evropska unija bo prispevala k boju proti destabilizirajočemu kopičenju in razširjanju orožja malega kalibra in lažjega orožja v Latinski Ameriki in na Karibskem otočju z nadaljnjim financiranjem aktivnosti, ki jih je predvidel UN-LiREC.2. Evropska unija v ta namen Službi Združenih narodov za razorožitev (DDA), v imenu katerega deluje UN-LiREC, priskrbi finančno podporo projektom namenjenim usposabljanju izvajalcev izobraževanja (inštruktorjev) v višjih policijskih šolah z oblikovanjem posebnih tečajev in simulacijskih vaj, razvoju opreme, s čimer bi se pospešila prizadevanja za boljši nadzor nad dovoljenim prometom s strelnim orožjem, preprečevanju in boju proti nedovoljenemu prekupčevanju s slednjim v Latinski Ameriki in na Karibskem otočju, pospeševanju uničenja odvečnega orožja in izboljšanju upravljanja z zalogami slednjega ter podpori parlamentarcem pri izboljšanju zakonodaje o mehanizmih kontrole v zvezi s strelnim orožjem, strelivom in razstrelivi.3. Komisiji se zaupa izvajanje tega sklepa. Komisija v ta namen sklene finančni sporazum z DDA, v imenu katerega deluje UN-LiREC, o pogojih za uporabo prispevkov Evropske unije, ki bodo v obliki subvencije. Sklenjeni finančni sporazum bo določal, da UN-LiREC, DDA in partnerji UN-LiREC zagotovijo vidnost prispevkov Evropske unije za projekt v skladu z njegovim obsegom.Člen 21. Referenčna finančna vsota namenjena doseganju ciljev iz člena 1 znaša 700000 EUR.2. Upravljanje z izdatki, financiranimi z zneskom iz odstavka 1, se izvaja v skladu s postopki in pravili Skupnosti, ki veljajo za splošni proračun Evropske unije.Člen 3Komisija predloži redna poročila o izvajanju tega sklepa zadevnim telesom Sveta v skladu s členom 9(1) Skupnega ukrepa 2002/589/SZVP. Te informacije bodo temeljile predvsem na rednih poročilih, ki jih priskrbi UN-LiREC/DDA na podlagi pogodbenega razmerja s Komisijo, kot je določeno v členu 1 zgoraj.Člen 41. Ta sklep začne veljati 1. avgusta 2003; z istim dnem se začne financiranje izdatkov, ki nastanejo pri izvajanju tega ukrepa. Financiranje poteče 31. julija 2004.2. Ta sklep se pregleda deset mesecev po začetku njegovega sprejetja.Člen 5Ta sklep se objavi v Uradnem listu Evropske unije.V Bruslju, 21. julija 2003Za SvetPredsednikF. Frattini[1] UL L 191, 19.7.2002, str. 1.[2] UL L 72, 14.3.2001, str. 1.--------------------------------------------------


title: Sklep komisije z dne 25. marca 2003 o ustanovitvi svetovalne skupine pod nazivom Strokovna skupina za boj proti trgovanju z ljudmi

text:
Pomembno pravno obvestilo

|

32003D0209

Uradni list L 079 , 26/03/2003 str. 0025 - 0027

		Sklep komisijez dne 25. marca 2003o ustanovitvi svetovalne skupine pod nazivom "Strokovna skupina za boj proti trgovanju z ljudmi"(2003/209/ES)KOMISIJA EVROPSKIH SKUPNOSTI JE –ob upoštevanju Pogodbe o Evropski uniji,ob upoštevanju naslednjega:(1) Unija ohranja in razvija Unijo kot območje svobode, varnosti in pravice.(2) Unija zagotavlja državljanom visoko stopnjo varnosti znotraj območja svobode, varnosti in pravice. Ta cilj se doseže s preprečevanjem kriminala in bojem zoper organiziran kriminal in druge vrste kriminala, še zlasti trgovanje z ljudmi in kazniva dejanja zoper otroke.(3) V skladu s členom 5(3) Listine o temeljnih pravicah Evropske unije je trgovanje z ljudmi prepovedano.(4) Trgovanje z ljudmi, kakor je opredeljeno v Okvirnem sklepu Sveta 2002/629/PNZ z 19. julija 2002 o boju proti trgovanju z ljudmi, je težko kaznivo dejanje, ki vključuje kršitve temeljnih človekovih pravic in človeškega dostojanstva in zahteva multidisciplinaren pristop, usmerjen v celotno verigo trgovanja, ki zajema tako izvorne, tranzitne kot tudi ciljne države.(5) Evropski svet, je na zasedanju 15. in 16. oktobra 1999 v Tampereju zahteval, da se preprečujejo vse oblike trgovanja z ljudmi. Evropski svet, je na zasedanju 21. in 22. junija 2002 v Sevilli izrazil potrebo po odločnem boju proti trgovanju z ljudmi.(6) Bruseljska deklaracija, ki predstavlja zaključek "Evropske konference o preprečevanju in boju proti trgovanju z ljudmi – globalni izziv za 21. stoletje" od 18. do 20. septembra 2002, vključuje prilogo s priporočili, standardi in najboljšimi praksami in izraža potrebo, da Komisija ustanovi strokovno skupino za boj proti trgovanju z ljudmi.(7) Ta strokovna skupina naj bi znatno prispevala k nadaljnjemu razvoju preprečevanja in boja proti trgovanju z ljudmi in omogočila Komisiji, da zbere mnenja glede katere koli pobude Komisije, ki se nanaša na trgovanje z ljudmi.(8) Zato se ustanovi ta strokovna skupina, določi njen mandat in organizacija delovanja –SKLENILA:Člen 1Predmet1. Ustanovi se svetovalna skupina pod nazivom "Strokovna skupina za boj proti trgovanju z ljudmi", v nadaljevanju "strokovna skupina".2. Strokovno skupino sestavljajo usposobljeni posamezniki, ki imajo izkušnje na področju reševanja zadev s področja trgovanja z ljudmi. Takšne izkušnje izhajajo iz njihovega dela za uprave držav članic Evropske unije ali držav kandidatk in za medvladne, mednarodne in nevladne organizacije, ki se ukvarjajo z bojem proti trgovanju z ljudmi, ali iz znanstvenih raziskav za javne ali zasebne univerze ali ustanove.Člen 2Naloga1. Komisija se lahko posvetuje s strokovno skupino glede katere koli zadeve v zvezi s trgovanjem z ljudmi.2. Strokovna skupina izda Komisiji na njeno zahtevo ali na lastno pobudo mnenja in poročila, pri čemer ustrezno upošteva priporočila iz bruseljske deklaracije.3. V roku devetih mesecev po ustanovitvi predloži strokovna skupina poročilo, ki temelji na teh priporočilih, in pripomore Komisiji glede priprave nadaljnjih konkretnih predlogov na evropski ravni.Člen 3Sestava1. Strokovno skupino sestavlja 20 članov.2. Člani strokovne skupine so posamezniki z izkušnjami v boju proti trgovanju z ljudmi zaradi njihovega dela za(a) uprave držav članic EU (sedem članov),(b) uprave držav kandidatk (štirje člani),(c) medvladne, mednarodne in nevladne organizacije, ki se na evropski ravni zavzemajo za boj proti trgovanju z ljudmi in lahko svoje tovrstne izkušnje in strokovno znanje ustrezno dokažejo (devet članov).Posamezniki, katerih izkušnje izhajajo iz njihovih znanstvenih raziskav za javne ali zasebne univerze ali ustanove v državah članicah EU tudi lahko postanejo člani strokovne skupine, če jih predlaga katera od zgoraj navedenih ustanov ali organizacij.3. Strokovno skupino sestavlja najmanj 40 % članov vsakega spola.4. Člani so imenovani kot neodvisni strokovnjaki in ne zastopajo držav ali organizacij, za katere delajo.Člen 4Imenovanje1. Člane imenuje Komisija na osnovi objektivnih kriterijev, ki potrjujejo njihovo usposobljenost in izkušnje. Komisija imenuje člane s seznama oseb, ki jih predlagajo:(a) vlade držav članic EU,(b) vlade držav kandidatk,(c) medvladne, mednarodne in nevladne organizacije, ki se na evropski ravni zavzemajo za preprečevanje in boj proti trgovanju z ljudmi in katerih projekti za boj proti trgovanju z ljudmi so bili sofinancirani v okviru enega od programov EU STOP I ali STOP II.Vsaka država članica, vsaka država kandidatka in vsaka zgoraj navedena organizacija lahko predlaga za članstvo do tri osebe.2. Komisija objavi seznam članov v informativne namene v Uradnem listu Evropske unije.Člen 5Mandat1. Mandat članov je eno leto. Člani so lahko ponovno imenovani.2. Po izteku mandatne dobe opravljajo člani strokovne skupine svojo delo, dokler niso zamenjani ali ponovno imenovani.3. Mandat člana preneha v primeru odstopa ali smrti. V takšnem primeru se imenuje nov član za preostanek mandatne dobe v skladu s postopkom iz člena 4.4. Delo v strokovni skupini ni plačano.Člen 6Delovne skupineZa izpolnjevanje svojih nalog skladno s členom 2 lahko strokovna skupina ustanovi ad hoc delovne skupine. Delovna skupina ima lahko največ osem članov.Člen 7Dodatni strokovnjaki1. Strokovna skupina lahko povabi k sodelovanju osebe, ki so posebej strokovno usposobljene za določeno točko dnevnega reda. Takšne osebe sodelujejo zgolj pri razpravah o točki dnevnega reda, na katero so bile povabljene.2. Strokovna skupina lahko povabi uradne predstavnike držav članic, držav kandidatk ali tretjih držav ter predstavnike mednarodnih, medvladnih in nevladnih organizacij.Člen 8Predsedstvo1. Strokovna skupina izvoli izmed svojih članov z dvotretjinsko večino prisotnih članov enega predsednika in dva podpredsednika.2. Po izteku mandatne dobe opravljajo predsednik in podpredsednika svoje delo, dokler niso zamenjani ali ponovno imenovani.3. Če mandat preneha zaradi odstopa ali smrti predsednika ali enega od podpredsednikov, se izvoli nadomestni član za preostanek mandatne dobe v skladu s postopkom iz odstavka 1.4. Predsednik in podpredsednika sestavljajo predsedstvo.5. Predsedstvo pripravlja in organizira delo strokovne skupine.6. Predsedstvo lahko povabi poročevalce iz vsake delovne skupine k sodelovanju na sestankih.Člen 9Tajniške storitveKomisija zagotavlja tajniške storitve za strokovno skupino, predsedstvo in delovne skupine.Člen 10Udeležba služb KomisijePredstavniki zainteresiranih služb Komisije se lahko udeležijo sestankov strokovne skupine, predsedstva in delovnih skupin.Člen 11Mnenja in poročila1. Strokovna skupina predloži Komisiji svoja mnenja in poročila. Komisija lahko določi rok, do katerega je treba predložiti mnenje ali poročilo.2. Pri posvetovanju strokovne skupine se ne glasuje. Če strokovna skupina sprejme mnenje ali poročilo soglasno, se izdelajo skupni sklepi, ki se priložijo k zapisniku. Če strokovna skupina ne doseže soglasja glede mnenja ali poročila, obvesti Komisijo o različnih izraženih stališčih svojih članov.3. Komisija objavi na internetu poročila, mnenja ali postopke strokovne skupine, ki niso zaupne narave.Člen 12Sestanki1. Strokovna skupina se sestane na sedežu Komisije na njeno povabilo.2. Predsedstvo se skliče na sedežu Komisije na pobudo predsednika in v soglasju s Komisijo.Člen 13ZaupnostNe glede na določbe člena 287 Pogodbe ES člani strokovne skupine ne smejo razkriti nobenih informacij, ki so jih pridobili med svojim delom v strokovni skupini ali delovnih skupinah, če jih Komisija obvesti, da je določeno mnenje ali zadeva zaupna. V takšnem primeru se lahko sestankov udeležijo samo člani strokovne skupine in predstavniki Komisije.Člen 14Začetek veljavnostiTa sklep začne učinkovati z dnem objave v Uradnem listu Evropske unije.V Bruslju, 25. marca 2003Za KomisijoAntónio VitorinoČlan Komisije--------------------------------------------------


title: Sklep Sveta z dne 17. julija 2000 o spremembah Sklepa 1999/311/ES o sprejetju tretje faze vseevropskega programa sodelovanja za visoko šolstvo (Tempus III) (2000 do 2006)

text:
Pomembno pravno obvestilo

|

32000D0460

Uradni list L 183 , 22/07/2000 str. 0016 - 0016

		Sklep Svetaz dne 17. julija 2000o spremembah Sklepa 1999/311/ES o sprejetju tretje faze vseevropskega programa sodelovanja za visoko šolstvo (Tempus III) (2000 do 2006)(2000/460/ES)SVET EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti, zlasti člena 308 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ob upoštevanju mnenja Odbora regij [3],ob upoštevanju naslednjega:(1) Svet je s Sklepom 1999/311/ES [4] sprejel tretjo fazo vseevropskega programa sodelovanja za visoko šolstvo (Tempus III) (2000 do 2006).(2) Ta program je namenjen nepridruženim članicam srednje in vzhodne Evrope, ki izpolnjujejo pogoje za gospodarsko pomoč na podlagi Uredbe (EGS) št. 3906/89 (program Phare) [5] ali programa, ki naj bi ga nadomestil, ter novim neodvisnim državam nekdanje Sovjetske zveze in Mongoliji, kot je opredeljeno v Uredbi Sveta (ES, Euratom) št. 99/2000 z dne 29. decembra 1999 o zagotavljanju pomoči partnerskim državam v vzhodni Evropi in srednji Aziji [6] (ki nadomešča stari program Tacis).(3) Opomba pod črto za člen 2 navaja, da program "za zdaj" zadeva Albanijo, Bosno in Hercegovino ter Nekdanjo jugoslovansko republiko Makedonijo.(4) Pomembno je, da bo program Tempus III v prihodnosti mogoče razširiti na druge države v regiji, zlasti Hrvaško –SKLENIL:Člen 1Sklep 1999/311/ES se spremeni kot sledi:1. V členu 2 se prvi odstavek nadomesti z naslednjim:"Tempus III je namenjen nepridruženim državam srednje in vzhodne Evrope, ki izpolnjujejo pogoje za gospodarsko pomoč na podlagi Uredbe (EGS) št. 3906/89 (program Phare) ali programa, ki naj bi ga nadomestil, ter novim neodvisnim državam nekdanje Sovjetske zveze in Mongoliji, kot je določeno v Uredbi (ES, Euratom) št. 99/2000 (ki nadomešča stari program Tacis). Te države so v nadaljevanju navedene kot "države upravičenke"."2. Črta se opomba 1.Člen 2Ta sklep začne veljati z dnem objave v Uradnem listu Evropskih skupnosti.V Bruslju, 17. julija 2000Za SvetPredsednikL. Fabius[1] Mnenje predloženo 14. junija 2000 (še ni objavljeno v Uradnem listu).[2] Mnenje predloženo 29. maja 2000 (še ni objavljeno v Uradnem listu).[3] Mnenje predloženo 14. junija 2000 (še ni objavljeno v Uradnem listu).[4] UL L 120, 8.5.1999, str. 30.[5] UL L 375, 23.12.1989, str. 11. Uredba nazadnje spremenjena z Uredbo (ES) št. 1266/1999 (UL L 161, 20.6.1999, str. 68).[6] UL L 12, 18.1.2000, str. 1.--------------------------------------------------